
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  14 mai  2007 
PL-x  321 /2007                      


A V I Z
asupra proiectului de lege pentru respingerea Ordonanţei  Guvernului nr.28/2007 pentru modificarea Ordonanţei  Guvernului nr.19/2002 privind unele măsuri pentru constituirea şi utilizarea fondului locativ de protocol, proprietate publică a statului şi pentru vânzarea unor imobile, proprietate privată a statului, aflate în administrarea Regiei Autonome Administraţia Patrimoniului Protocolul de Stat
                  În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de lege pentru respingerea Ordonanţei  Guvernului nr.28/2007 pentru modificarea Ordonanţei  Guvernului nr.19/2002 privind unele măsuri pentru constituirea şi utilizarea fondului locativ de protocol, proprietate publică a statului şi pentru vânzarea unor imobile, proprietate privată a statului, aflate în administrarea Regiei Autonome Administraţia Patrimoniului Protocolul de Stat,  trimis cu adresa nr. PL-x 321 din 2 mai 2007 şi înregistrat cu nr.31/528 din 3 mai 2007.
Senatul, în calitate de primă Cameră sesizată, a adoptat proiectul de lege,  în şedinţa din 26 aprilie  2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
Potrivit prevederilor art.61 din Regulamentul Camerei Deputaţilor, republicat, membrii Comisiei au examinat proiectul de lege supus avizării, expunerea de motive, şi avizul favorabil, cu observaţii şi propuneri, al Consiliului Legislativ nr.115 din 01.02.2007,  în şedinţa din data de 14 mai 2007.
                Proiectul de lege are ca obiect respingerea Ordonanţei  Guvernului nr.28/2007 pentru modificarea Ordonanţei  Guvernului nr.19/2002 privind unele măsuri pentru constituirea şi utilizarea fondului locativ de protocol, proprietate publică a statului şi pentru vânzarea unor imobile, proprietate privată a statului, aflate în administrarea Regiei Autonome Administraţia Patrimoniului Protocolul de Stat, ordonanţă care reglementează vânzarea prin licitaţie deschisă a imobilelor proprietate privată a statului aflate în administrarea  Regiei Autonome Administraţia Patrimoniului Protocolul de Stat, indiferent de destinaţia acestora.
                În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea   favorabilă a proiectului de lege,  în forma adoptată de Senat.
În raport de obiectul şi conţinutul reglementării, proiectul de lege face parte din categoria legilor ordinare.
                                            PREŞEDINTE,                               SECRETAR,
                                            Sergiu Andon                                  George Băeşu
   Consilier,  C. Păduroiu

